香港兩棲類

香港現時有23種青蛙同1種蠑螈，佢哋都統稱為兩棲類，佢哋嘅一生同濕地有莫大嘅關係。

兩棲類可以分為有尾目同無尾目兩大類。有尾目嘅特徵係身體比較修長、擁有一條長尾巴同明顯嘅頸部，響水中或者陸地上生活。香港嘅原生有尾目只有香港瘰螈1種，呢種瘰螈響清澈嘅山溪生活，響香港嘅低地同高山都有分布。佔咗全中國302種兩棲動物嘅百分之八。但過去亦有人有意引入一啲外來品種，而佢哋暫時未有喺香港繼續繁殖。

品種 

有尾目
蠑螈科
香港瘰螈
東方蠑螈 (Pelophylax nigromaculata)

無尾目
蟾蜍科 (Bufonidae)
癩蝦蟆(Bufo melanostictus)
角蟾科 (Megophryidae)
劉氏掌突蟾 (Leptolalax laui)
短腳角蟾 (Megophrys brachykolos )
姬蛙科 (Microhylidae)
花細狹口蛙(Kalophrynus interlineatus)
花狹口蛙 (Kaloula pulchra pulchra)
粗皮姬蛙(Microhyla butleri)
飾紋姬蛙(Microhyla ornata)
花姬蛙 (Microhyla pulchra )
蛙科 (Ranidae)
香港湍蛙(Amolops hongkongensis)
華南湍蛙 (Amolops ricketti)
大綠蛙(Odorana chloronota)
沼蛙(Hylarana guentheri)
闊褶蛙(Hylrana latouchii)
長趾蛙(Hylarana macrodactyla)
台北蛙- (Hylarana taipehensis )
尖舌浮蛙 (Occidozyga lima)(Fejervarya limnocharis)
田雞(Hoplobatrachus chinensis)
大頭蛙(Limnonectes fujianensis)
樹蛙科 (Rhacophoridae)
盧氏小樹蛙- (Philautus romeri)
斑腿泛樹蛙- (Polypedates megacephalus)

保育 
雖然兩棲動物可以水陸兩棲，但佢哋仍然好倚賴水，尤其係繁殖時期。香港急速嘅城市發展破壞咗唔少兩棲動物重要嘅濕地，而咁樣會令一啲低地物種數量明顯減少，例如以前棲息響稻田嘅尖舌浮蛙近年已經絕種。個體嘅生存，尤其係一啲較敏感嘅兩棲動物，亦受到水源污染同酸雨等威脅，因為佢哋嘅皮膚具滲透性，好容易受污染物影響。但就算係咁，一啲耐受性較高嘅品種例如沼蛙同癩蝦蟆等，喺受污染環境中仍然好常見同廣泛分布。 

保育方面，Fellowes et al.確認咗香港12種需要受到關注嘅兩棲類。漁農自然護理署嘅「兩棲及爬行動物工作小組」響2002年開始進行基線調查，並根據依項嘅調查最新結果，以及通過同本地兩棲及爬行動物學家嘅交流，檢討兩棲類嘅保育狀況。最新嘅調查結果顯示，一啲兩棲動物喺以往並未完全如實記錄，因此依次檢討修訂咗具保育價值嘅兩棲動物名單，並確認咗盧氏小樹蛙同棘胸蛙等喺保育上需要關注。

參考 
 漁農自然護理署網頁—「香港物種：兩棲類」
《蛙蛙世界：香港兩棲動物圖鑑》
《Hong Kong Amphibian and Reptile》

香港生態

兩棲動物